b'\n_START_ARTICLE_\nAulis Alanen\n_START_PARAGRAPH_\nAulis Arvid Alanen (7. hein\xc3\xa4kuuta 1929 Isokyr\xc3\xb6 \xe2\x80\x93 13. tammikuuta 1998 Pirkkala) oli suomalainen kasvatustieteilij\xc3\xa4 ja Tampereen yliopiston aikuiskasvatuksen professori vuosina 1986\xe2\x80\x931990. H\xc3\xa4n kuului suomalaisen aikuiskasvatuksen teorian ja tutkimusperinteen keskeisiin kehitt\xc3\xa4jiin. Alasen tutkimusala oli vapaa sivistysty\xc3\xb6, aikuisten omaehtoinen ja vapaa-aikana tapahtuva opiskelu. _NEWLINE_Alasen v\xc3\xa4it\xc3\xb6skirja Edist\xc3\xa4v\xc3\xa4 ja viihdytt\xc3\xa4v\xc3\xa4 opintokerhotoiminta (1969) tarkasteli aikuisten vapaita ryhm\xc3\xa4opintoja sosiaalisen osallistumisen muotona._NEWLINE_Aulis Alasen poikia ovat Kansallisen audiovisuaalisen arkiston erikoistutkija Antti Alanen ja elokuvakriitikko, rock-journalisti Asko Alanen.'